
      REPUBLIKA HRVATSKA



    KOPRIVNIČKO-KRIŽEVAČKA ŽUPANIJA



                     OPĆINA MOLVE



                 OPĆINSKI NAČELNIK

KLASA: 230-01/16-01/3


URBROJ: 2137/17-16-1
Molve 24. veljača 2016.


Na temelju članka 33. Zakona o Udrugama („Narodne novine“ broj 74/14) i članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( N.N. broj 26/15 ) te članka 13. Odluke o financiranju javnih potreba Općine Molve za opće dobro („Službeni glasnik Općine Molve broj 9/15“), načelnik Općine Molve raspisuje 

JAVNI POZIV

ZA PREDLAGANJE PROGRAMA/PROJEKATA UDRUGA IZ

PODRUČJA SPORTA ZA 2016. GODINU

I.

Općina Molve poziva udruge s područja Općine Molve, koje su programski usmjerene na organiziranje i provođenje sportskih natjecanja i manifestacija da se prijave na financijsku podršku programa koji doprinose razvoju njihovih kapaciteta u svrhu obogaćivanja sportskog  života zajednice.

II.
Udruge sukladno ovom Pozivu mogu prijaviti program za prioritetno područje:

Promocija sporta i zdravog načina življenja

III.
Udruge mogu prijaviti program koji doprinosi promociji sporta i zdravog načina življenja za sljedeće aktivnosti:

· trening, organiziranje i provođenje sustava domaćih i međunarodnih natjecanja,
· poticanje i promicanje sportsko - rekreacijske aktivnosti građana i amaterskog bavljenja sportom,
· organizirano provođenje slobodnog vremena što većeg broja građana, djece i mladeži putem sportskih udruga i klubova, unapređenje sporta kod mladih
· jačanje kapaciteta udruge ulaganjem u opremu i sredstva za rad vezana za bavljenje sportom.
IV.
Ukupan planirani iznos sredstava za ovaj poziv iznosi 430.000,00 kuna.

Najniži iznos koji se može odobriti za financiranje pojedinog programa: 1.000,00 kn

Najviši iznos koji se može odobriti za financiranje pojedinog programa: 260.000,00 kn.

V.
Rok za podnošenje prijedloga projekata i programa je 30 dana, a završava 25.03.2015. godine.
VI.
Udruga može prijaviti i ugovoriti financiranje programa u okviru ovog Poziva na rok trajanja do 31.12.2016. godine. 

Ista udruga ne može se prijaviti i kao nositelj i kao partner istog programa unutar ovog Poziva. 

Prijavu programa na Poziv može podnijeti udruga sa sjedištem na području Općine Molve, koja je upisana u Registar udruga, koja je programski usmjerena na bavljenje sportom, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora. 

Prije potpisa ugovora udruga će morati priložiti dokaze da se protiv odgovorne osobe u udruzi i voditelja programa ne vodi kazneni postupak, te da udruga ima podmirene sve doprinose i plaćen porez.

VII.
Kako se može ostvariti prednost u financiranju programa i tko nema pravo prijave na Javni poziv detaljno je opisano u Uputama za prijavitelje na ovaj Javni poziv.

VIII.
Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje (obrazac A5), dostupni na mrežnim stranicama Općine Molve, http://www.molve.hr.
Dokumentaciju na Javni poziv treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

Trg Kralja Tomislava 32, 48327 Molve,

uz naznaku „Poziv za javne potrebe Općine Molve u sportu 2016.- Ne otvarati!“

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Poziva detaljno su opisani u Uputama za prijavitelje na Javni poziv za financiranje projekata koji doprinose razvoju kapaciteta udruga za pružanje socijalnih usluga u zajednici.
Razmatrat će se samo programi koji su pravodobno prijavljeni, te koji u cijelosti zadovoljavaju propisane uvjete Javnog poziva.

IX.
Formalnu valjanost pristiglih prijava utvrdit će djelatnici Jedinstvenog upravnog odjela Općine Molve. Sve formalno valjano prijavljene programe razmatrat će i sadržajno vrednovati Povjerenstvo za ocjenjivanje imenovano od strane načelnika. 

Članovi Povjerenstva za ocjenjivanje dužni su potpisati Obrazac izjave o nepristranosti i povjerljivosti.
X.
Programi se vrednuju temeljem kriterija za vrednovanje programa objavljenih u Uputama za prijavitelja i obrascu za ocjenu kvalitete/vrijednosti programa ili programa koji čine sastavni dio ovog Poziva.

XI.
S podnositeljima zahtjeva za čije programe se donese Odluka o odobravanju financijskih sredstava sklopit će se Ugovor. 
XII.
Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu: Trg Kralja Tomislava 32, 48327 Molve.

XIII.
Sve potrebne informacije mogu se dobiti u Jedinstvenom upravnom odjelu Općine Molve putem e-maila navedenog u Uputama za prijavitelje.

